Trelis/gawiki huggingface dataset:
Airtrí mac Cathail. Rí na Mumhain d'Eoghanacht Ghleanndamhnach ba ea Airtrí mac Cathail (Meán-Ghaeilge Artrí mac Cathail) (bás 821). Cathal mac Finguine (bás 742), iar-rí, ba ea a athair. Bhí sé i réim ón mbliain 793 go 820.
Dháiltí riacht na Mumhan i measc chiorcal laistigh na nEoghanacht le na seachtú agus mórchuid na hochtú haoiseanna. Tháinig meath ar chumhacht an chiorcal seo ámh tar éis bhás Chathail mhic Fhinghin sa bhliain 742. Tháinig i gcoróin Mail Dúin mac Aodha (bás 786) d'Eoghanacht Locha Léin as Iarmhumhain. Meastar gur cuireadh an ciorcal an laistigh ar ais i réim nuair a rinneadh rí d'Airtrí sa bhliain 793. Ag an am gcéanna, cuireadh Cáin Ailbhe, naomhphátrún Imligh i bhfeidhm sa Mhumhain.
Sa bhliain 794, chuaigh an tArdrí Donnchadh Mí (bás 797) ar feachtas chun cuidiú leis na Laigin in éadan na Mumhan, ach ní raibh ról díreach ag Airtrí leis an eachtra úd.
B'fhéidir é gur cheap Airtrí "Ólchobar mac Duib-Indrecht" (bás 805) d'Eoghanacht Áine ina ridamhna, mar a insítear ina thásc i nAnnála Inis Faithlinn; é sin nó tháinig Ólchobar i gcomharbacht ar Maol Dúin sa bhliain 786 agus gur cuireadh as a choróin é ag Airtrí sa bhliain 793. D'fhéadfadh é go ndearna Artrí chomhrí dá mhac, Tnúthgal (bás c. 807).
Tuairiscítear gur tháinig Feilimí mac Criomhthainn (bás 847) d'Eoghanacht Chaisil i réim sa bhliain 820, agus go bhfuair Artrí bás an bhliain dár gcionn, 821. D'fhéadfadh é gur éirigh Artrí aosta as a choróin. Rí deireanach de chuid Eoghanacht Gleanndamhnach ba ea Artrí. Sinsear Uí Chaoimh as Contae Chorcaí ba ea a fhionnó, Art Caomh.
Tnúthgal mac Artrach. Rí na Mumhan d'Eoghanacht Chaisil ba ea Tnúthghal nó Túathal mac Artrach (Meán-Ghaeilge Tnúthgal mac Artrach) (bás c. 807). Artrí mac Cathail (died 821), rí na Mumhan freisin, ba ea a athair.
Feictear é i roinnt ríliostaí. D'fhéadfadh é go ndearnadh a athair chomhrí de. Ní luaitear é sna hannála Éireann.
Javed Iqbal. Dlíodóir agus breitheamh ba ea Javed Iqbal (جاوید اقبال‎, 5 Deireadh Fómhair 1924 – 3 Deireadh Fómhair 2015), a bhí ar thús cadhnaíochta na smaointeoirí agus na mbreithiúna sa Phacastáin sa 20ú haois.
Saol.
Céimí de chuid Ollscoil Choláiste an Rialtas, Lahore (BA '44; MA '48) bhain sé PhD amach ó Ollscoil Cambridge ina dhiaidh (sa bhliain 1954) sin. Glaodh chun an Bharra air i gCumann Onórach Ósta Lincoln dhá bhliain dár gcionn.
Tar éis dó a bheith ina abhcóide gníomhach i Lahore ar feadh na mblianta fada, ceapadh ar Ard-Chúirt Lahore é sa bhliain 1971. Ceapadh ina Phríomh-Bhreitheamh ar an gcúirt sin sa bhliain 1982. 
Fuair sé ardú céime go dtí Cúirt Uachtarach an Pacastáine sa bhliain 1986. Bhí sé ar an gcúirt sin go dtí gur éirigh sé as agus cúig bliana is seasca d'aois slán aige, sa bhliain 1989. Níos déanaí, bhí Iqbal i mbun fiosrúcháin ar choimisiúin fiosrúcháin.
Chomh maith le bheith ina dhlíodóir agus ina bhreitheamh, ba fealsamh mór le rá An Breitheamh Iqbal. Bhí neart scríofa aige faoi smaointeoireacht pholaitiúil agus dhlíthiúil Ioslamach na linne seo agus faoi náisiúnachas na Pacastáine. Bhí spéis ar leith san ábhar deireanach aige; mac le Muhammad Iqbal (1877-1938) ba ea é, an t-intleachtóir ar thús cadhnaíochta na gluaiseachta, as ar eascair críochdheighilt na hIndia sa bhliain 1947.
Bhí an bhaintreach An Bhreithimh Iqbal, An Breitheamh Nasira Javed Iqbal, chun tosaigh sa léann freisin; bhí sí ina dlíodóir agus ina breitheamh (agus í ar Ard-Chúirt Lahore ó 1994 go 2002.)
Cúige an Deiscirt, an tSaimbia.  &lt;ns&gt;0&lt;/ns&gt;
 &lt;revision&gt;
 &lt;parentid&gt;975838&lt;/parentid&gt;
 &lt;timestamp&gt;2020-10-04T11:20:53Z&lt;/timestamp&gt;
 &lt;contributor&gt;
 &lt;username&gt;Ériugena&lt;/username&gt;
 &lt;/contributor&gt;
 &lt;minor /&gt;
 &lt;model&gt;wikitext&lt;/model&gt;
 &lt;format&gt;text/x-wiki&lt;/format&gt;
Tá Cúige an Deiscirt ar cheann de dheich gcúige na Saimbia, agus anseo faightear Mosi-oa-Tunya (Gaeilge:"An Deatach Toirniúil") nó "Victoria Falls" sa Bhéarla, atá ar thús cadhnaíochta ó thaobh na turasóireachta de sa tSaimbia. Bíonn na heasanna seo roinnte leis an tSiombáib. Tá an limistéar is mó de thalamh feirme tráchtála, d'aon chúige sa tSaimbia, san Ardchlár Deisceartach, i lár an chúige, agus táirgeann sé an chuid is mó d'fómhar an arbhair, sé sin le rá an t-arbhar Indiach.
Tír thalamhiata. Is éard is tír thalamhiata nó stát talamhiata ann ná stát ceannasach nach bhfuil críoch aici atá ceangailte le haigéan nó cósta suite ar bháisíní inréismsecha. Faoi láthair tá 44 tír talamhiata ann agus 5 stát talamhiata atá páirtaitheanta go pointe áirithe.
Sputnik 2. Ba í Sputnik 2 an dara satailít shaorga a lainseáladh ón domhan. Sheol an tAontas Sóivéadach Sputnik 2 sa spás ar 3 Samhain 1957, ar mheáchan 508 kg.
Ar bord bhí an madra Laika. Bhí Madra Laika ar bord. Bhí sí beo ar feadh 4 orbits timpeall an Domhain. Mar gheall ar earráid agus an limistéar satailíte á ríomh agus easpa córais rialaithe teochta, d ' ardaigh an teocht le linn na tréimhse seo go 40 ° C. Fuair an madra bás ó róthéamh.
Cúlra.
Thosaigh spásrás idir na Stáit Aontaithe agus an tAontas Sóivéadach i lár na gcaogaidí, iad ag iarraidh an lámh in uachtar a fháil ar a chéile sa taiscéalaíocht sa spás. Bhí an tAontas Sóivéadach ag déanamh an-dul chun cinn i gcúrsaí eolaíochta agus teicneolaíochta sna 1950idí.
Laika. Madra ab ea Laika (1954 - 3 Samhain 1957), an chéad chréatúr beo a chuaigh suas agus isteach sa spás. Lainseáladh Laika ar an spáslong Shóivéadach Sputnik 2 go bhfeicfí cad é mar a rachadh an spás i bhfeidhm ar rudaí beo.
Fuair Laika bás ann. Dúirt na Rúisigh ag an am go maraíodh an madra le hinstealladh nimhe. Creid daoine áirithe níos déanaí go bhfuair Laika bás sa spás nuair a d'fheall ar a sholáthar ocsaigine. Ach théigh an t-inneall an iomarca, a léiríodh sa bhliain 2002.
Cúlra.
Thosaigh spásrás idir na Stáit Aontaithe agus an tAontas Sóivéadach i lár na gcaogaidí, iad ag iarraidh an lámh in uachtar a fháil ar a chéile sa taiscéalaíocht sa spás. Bhí an tAontas Sóivéadach ag déanamh an-dul chun cinn i gcúrsaí eolaíochta agus teicneolaíochta sna 1950idí.
Daon-Phoblacht na hIon-Mhongóile.  Ba stát i Daon-Phoblacht na hIon-Mhongóile san Ion-Mhongóila a bunaíodh go gairid tar éis an Dara Cogadh Domhanda. Bhí sí ann ón 9 Meán Fómhair, 1945 go dtí an 6 Samhain, 1945.
Cairbre Crom mac Criomhthainn. Rí na Mumhan d'Eoghanacht Ghleanndamhnach ba ea Cairbre Crom mac Criomhthainn (Sean-Ghaeilge Coirpre Cromm mac Crimthainn) (bás 577). Bhí a chlann bunaithe thart ar Ghleannúir, Contae Chorcaí. Criomhthann Sreamh mac Eachadha (bás c. 542) ba ea a athair. 
Is doiléir é croineolaíocht ríthe na Mumhan sa 6ú haois. I nAnnála Tiarnaigh, luaitear Cairbre mar rí don bhliain, ach ansin, rí eile, Cormac mac Ailealla, don bhliain 545. Feictear Cairbre arís ina thásc don bhliain 577, tar éis réimis 17 bliain. Más fíor, bheadh sé i réim idir 560 agus 577. Feictear é fosta i ríliostaí le fáil i Sioncronachtaí Laud, sa Leabhar Laighneach agus sa sága "Seanchas Fála Chaisil".
Sa bhliain 572, tharla Cath "Feimin", maigh idir Caisil agus Cluain Meala. Chloígh Cairbre Colmán Beag mac Diarmada (bás 585) agus maraíodh fir na Mí. Tá dán ann sa Dinnseanchas maidir le Loch Ceann a insíonn toradh an chatha:
Bhí beirt mhac aige, Feilimí mac Cairbre Chroim, luaite mar rí na Mumhan, agus Aodh Flann Cathrach, sinsear ríthe Gleanndamhnaigh. Bhunaigh sé a ardeaglais ag Cluain, agus ba é Naomh Colmán Chluana an chéad easpag ann. Phós a bhaintreach, "Cumman", Feilimí mac Tiarnaigh, rí Mumhan.
Peter Freeman (ceoltóir). Ilionstraimí Meiriceánach, cumadóir, léiritheoir ceirníní agus innealtóir meascáin ab ea Peter Freeman (29 Bealtaine 1965 - 16 Márta 2021). Bunaithe as a stiúideo taifeadta i gCathair na nAingeal, d'oibrigh sé ar taifeadadh fuaime, léiriú beo, agus ar fuaimriananna scannáin agus teilifíse. Bhí aithne air go príomha as an mbaint atá aige leis an gcumadóir avant-garde agus an seinnteoir trumpa Jon Hassell. Chuir sé go rialta freisin leis an iris "Electronic Music", le linn na 80idí agus na 90idí. 
Cailleadh é ar 16 Márta 2021 tar éis cath le hailse ghoile.
Gairm.
Chuir Freeman tús lena shlí ghairmiúil ceoil i 1983, mar dordghiotáraí leis an veidhleadóir leictreach Indiach, L. Shankar. As sin, ghlac sé páirt le ceoltóirí príomhshrutha, ar chamchuairt le Seal, ag seinm le John Cale, Alanis Morissette, Nile Rodgers, Shawn Colvin, Sussan Deyhim, Elliott Sharp agus Jon Hassell.
Bhog sé go Los Angeles i 2002, áit ar thosaigh sé ag dul isteach sna scannáin agus sa teilifís mar cheoltóir agus dearthóir fuaime ceoil, ag obair le cumadóirí mar Thomas Newman, Cliff Martinez, Anton Sanko, Charlie Clouser, Jeff Rona agus daoine eile.
Ba é, in éineacht le David Zicarelli, a bhí mar fhórsa tiomána taobh thiar den fheidhmchlár samplála agus lúbtha ceoil iPad, Looperverse.
Ar 1 Aibreán 2022, fógraíodh dhá cheann d’albaim aonair Freeman le Elliott Sharp agus arna scaoileadh tar éis a bháis ar "ZOaR Records" mar íoslódáil digiteach agus mar eagrán teoranta dlúthdhiosca dúbailte.
Dioscliosta.
Mar ranníocóir.
Le Alanis Morissette
Le D-Train
Le Hipsway
Le Jan Bang
Le Jimmy Mbaye
Le Jon Hassell
Le Richard Horowitz agus Sussan Deyhim
Le Richard Shindell
Le Rick Cox
Le Seal
Le Shawn Colvin
Mar innealtóir meascáin.
Le Erik Sanko
Le Veruca Salt
Feilimí mac Cairbre Chroim. Meastar gur Rí na Mumhan d'Eoghanacht Ghleanndamhnach é Feilimí mac Cairbre Chroim (Sean-Ghaeilge Feidlimid mac Coirpri Chruimm). Luaitear é i Sioncronachtaí Laud mar chomharba a athar, Coirpre Cromm mac Crimthainn (bás 577). 
Deirtear go raibh sé ina chomhrí ar dtús (nó leasrí) le Fearghas Scannal mac Criomhthainn (bás 582). Ní fheictear é sna hannála nó sa Leabhar Laighneach, ámh. Sna foinsí seo, luaitear Feilimí mac Tiarnaigh mar rí. De réir na staraithe T. M. Charles-Edwards agus F. J. Byrne, is amhlaidh go bhfuil claonadh ann sna liosta seo ar son na clainne Gleanndamhnaigh.
Fearghas Scannal mac Criomhthainn. Rí na Mumhan d'Eoghanacht Oirthir Cliach ba ea Fearghas Scannal mac Criomhthainn (Sean-Ghaeilge Fergus Scandal mac Crimthainn) (bás 582). Deirtear go raibh sé ina chommhrí le Feilimí mac Cairbre Chroim (bás 596) mar leasrí.
Criomhthann Dearcán mac Eochaidh ba ea a athair, agus Aonghas mac Nadh Fraoigh (bás 489), chéad rí Chríostaí na Mumhan, a shín-seanathair. Bhí a chlann bunaithe thart ar Bhaile Thiobraid Árann.
Luaitear é i ríliostaí amhail Sioncronachtaí Laud agus an Leabhar Laighneach. De réir Annála Tiarnaigh, tháinig sé i gcomharbacht ar Chairbre Crom mac Criomhthainn sa bhliain 577, ach maraíodh é cúig bliana i ndiaidh sin, sa bhliain r582. Tagann na hannála úd orthu féin, ag rá go raibh sé i gcoróin le seacht mbliana. De réir foinsí na nEoghannacht, mharaigh fir na Laigean é, agus ghéill siad Osraí go Mumhain mar chúiteamh. Diúltaíonn Prof. Byrne an smaoineamh seo ámh mar bholscaireacht níos deireanaí na nOsraí.
Feilimí mac Tiarnaigh. Rí na Mumhan d'Eoghanacht Raithlinn ba ea Feilimí mac Tiarnaigh (Sean-Ghaeilge Feidlimid mac Tigernaig) (bás 588). Ní dhearnadh ach go hannamh rí Mumhan de bhall den teaghlach seo. Tháinig sé i gcoróin i gcomharbacht ar Fearghas Scannal mac Criomhthainn sa bhliain 582.
Phós Feilimí "Cumman", bainteach an iar-rí, Cairbre Crom mac Criomhthainn, agus d'éalaigh sé an choróin dá bharr. De réir sean-nóis, ní rachadh duine ar bith de mhuintir "Echu" (a shín-sin-seanathair) chuig Caiseal, fiú dá mba rí na Mumhan é. Bhain an mála seo le Feilimí, agus thóg sé dún "Bodumbir", ó dheas.
Ní fheictear Feilimí i Sioncronachtaí Laud, ach cuirtear ann ina ionad Feidlimid mac Coirpri Chruimm, ar son na nGleanndamhnach.
Amalgaid mac Éndai. Rí na Mumhan d'Eoghanacht Áine ba ea Amhalaidh mac Éanna (Sean-Ghaeilge Amalgaid mac Éndai (bás 601). Is amhlaidh gurbh é an chéad duine dá mhuintir a ndearnadh rí na Mumhan de.
Is doiléir é croineolaíocht ríthe na Mumhan don aois seo. Luaitear é i nAnnála Tiarnaigh mar rí sa bhliain i dteannta lena dheartháir, Garbhán, agus feictear é fosta sa Leabhar Laighneach sa dán ag "Fland cecinit" Fágtar ar lár é as Sioncronachtaí Laud ar son Ghleanndamhnach, agus as an seanscéal "Seanchas Fála Chaisil".
Bhí a mhac Cúán mac Amhalaí (bás 641) ina rí na Mumhan freisin.
Garbán mac Éndai. Rí na Mumhan d'Eoghanacht Áine ba ea Garbhán mac Éanna (Sean-Ghaeilge Garbán mac Éndai) (fl. 596). Is amhlaidh gurbh é an chéad duine, i dteannta lena dheartháir Amhalghaidh, dá mhuintir a ndearnadh rí na Mumhan díobh.
Is doiléir é croineolaíocht ríthe na Mumhan don aois seo. Luaitear é i nAnnála Tiarnaigh mar rí sa bhliain i dteannta le hAmhalghaidh, agus feictear é fosta sa Leabhar Laighneach sa dán ag "Fland cecinit" Fágtar ar lár é as Sioncronachtaí Laud ar son Ghleanndamhnach, agus as an seanscéal "Seanchas Fála Chaisil".
Eoin Colfer. Is údar Éireannach leabhair do leanaí é Eoin Colfer (rugadh 14 Bealtaine 1965). D’oibrigh sé mar mhúinteoir bunscoile sular tháinig sé chun bheith ina scríbhneoir lánaimseartha.
Is fearr aithne air as údar an tsraith "Artemis Fowl". 
Meán Fómhair 2008, coimisiúnaíodh Colfer chun an séú tráthchuid a scríobh
den sraith "Hitchhiker's Guide to the Galaxy" a scríobh, agus "And Another Thing" an teideal atá air. Bhí sé foilsithe i mí Dheireadh Fómhair 2009. Dheireadh Fómhair 2016, i gconradh le Marvel Comics, d’eisigh sé "Iron Man: The Gauntlet". Bhí sé ina Laureate na nÓg ó 2014 go dtí 2016.
Cúán mac Amalgado. Rí na Mumhan d'Eoghanacht Áine ba ea Cúán mac Amhalaí (Sean-Ghaeilge Cúán mac Amalgado) (bás 641). Amhalaidh mac Éanna (bás 601), iar-rí, ba ea a athair. Tháinig sé i gcoróin i gcomharbacht ar succeeded Fhailbhe Flann mac Aodha Dhuibh sa bhliain 639.
Ní tuairiscítear eachtra ar bith dá réimeas, cé go bhfuil lua ann do rí Muman leis an ainm Cúán mac "Éndai". Insítear gur maraíodh é ag Cath Charn Chonaill, ina comhghuaillí Ghuaire Aidne mhic Colmáin (bás 663) na gConnacht, clóite ag Diarmaid mac Aodha Sláine as Breá. Tharla an cath sa bhliain 649, rud a théann in aghaidh dáta a bháis, agus diúltaíonn Oll. Byrne an scéal dá bharr. Insíonn Seathrún Céitinn an scéal seo, le hainm ceart an rí, agus tugann sé réimeas deich mbliana dó.
Bhí mac amháin aige a bhfuil aithne air, Maol Umha ("Máel Umae"), athair Eidirscéil (bás 721), rí Mumhan.
Maonach mac Finghin. Rí na Mumhan d'Eoghanacht Chaisil ba ea Maonach mac Finghin (Sean-Ghaeilge Máenach mac Fíngin) (bás 661). Finghin mac Aodha Dhuibh (bás 618), iar-rí, ba ea a athair, agus Mór Mumhan (bás 636), iníon Aodha Bheannáin mhic Criomhthainn d'Eoghanacht Locha Léin, a mháthair. Tháinig sé i gcoróin i gcomharbacht ar Chúán mac Amhalghadha sa bhliain 641. Níl tuairisc ar bith faoi le fáil sna hannála. Athair rí Mumhan níos deireanaí, Cormac mac Ailealla (bás 713), ba ea a mac, Aillil.
Colgú mac Faílbe Flaind. Ríthe na Mumhan d'Eoghanacht Chaisil Colgú mac Failbhe Flainn (Sean-Ghaeilge Colgú mac Faílbe Flaind) (bás 678). Faílbe Flann mac Áedo Duib (bás 639), iar-rí, ba ea a athair.. Tháinig sé i gcoróin i gcomharbacht ar Cathail Cú-gan-mháthair mac Cathail sa bhliain 665. Níl teacht ar bith faoin réimeas le fáil sna hannála. Bhí ar a laghad mac amháin aige, darbh ainm Nadh Fraoch ("Nad Froích").
Feictear é mar phríomhphearsa sa tsraith mhistéire "Sister Fidelma" le Peter Tremayne.
Cormac mac Ailealla. Rí na Mumhan d'Eoghanacht Chaisil, Chineál Finghin, ba ea Cormac mac Ailealla (Sean-Ghaeilge Cormac mac Ailello) (d'éag 712). Léinsí nasc Finghin (d'éag 661), iar-rí, ba ea a sheanathair. Tháinig sé i gcoróin i gcomharbacht ar Eidirscéal mac Maoil Umha (d'éag 721) sa bhliain 702, a bhí éirithe as a choróin.
Dar leis na hannála, throid Cormac cathanna i dtuaisceart na Mumhan. Le linn na bliana 710, rinne Cormac ruathair leanúnacha ar Chliú (in oirthuaisceart Contae Luimnigh). Sa bhliain 712, tharla Cath Charn Fhearaígh (Carn Fhearaígh, Contae Luimnigh) in Cliú in éadan an Dáil Chais nó Déise an Tuaiscirt, Tuadhmhumhain. Cloíodh agus mharaigh Cormac. Tháinig Cathal mac Finghin (d'éag 742) i gcomharbacht air.
Cathussach mac Eterscélai. Rí na Mumhan d'Eoghanacht Áine Cathasach mac Eidirscéil (Sean-Ghaeilge Cathussach mac Eterscélai) (bás c. 769). Eidirscéal mac Maoil Umha (bás 721), iar-rí, ba ea a athair. Bhí a mhuintir suite in oirdheisceart Chontae Luimnigh, ag Cnoc Áine gar do mhainistir Imligh i gContae Thiobraid Árann.
Sna seachtú agus ochtú haoiseanna, dáileadh ríogacht na Mumhan i measc na rítheaghlach de chiorcal istigh na nEoghanacht.
Ní thuairiscítear nó a réimeas nó a thásc sna hannála Éireann. Dar le Sioncronachtaí Laud, tháinig sé i gcoróin i gcomharbacht Cathal mac Finghin (bás 742) d'Eoghanacht Ghleanndamhnach sa bhliain 742, agus bhí sé i réim le 27 bliain.
Ní dhéantar tagairt do Chathasach agus eachtraí a tharla le linn a réimis á thaifeadadh. Sa cheantar Chlíu (oirthear Chontae Luimnigh agus cuid de Chontae Thiobraid Árann), tharla cath sa bhliain 744 inar maraíodh Chonchúr, rí Uí Fiodhghinte as Luimnigh. Cé go raibh muintir Cathasaigh ina gcónaí ar theorainn Chliú, ní fios ar throid seisean sa chath, nó b'fhéidir miondreamanna an cheantair ag cúr i gcoinne smachtú Uí Fiodhghinte. Sa Tuadhmhumhain i gContae an Chláir, scrios na Déise an Chorca Mrua sa bhliain 744, agus tharla cath idir Uí Fiodhghinte in éadan na Corca Mrua agus na Corca Baiscinn sa bhliain 763. Ba é folús cumhachta a fágadh de bharr meath Uí Fiachrach Aidhne na gConnacht a bhí faoi bhun coimhlint pholaitiúil an cheantair.
Sa bhliain 747, tharla Cath Charn Ailche idir fir na Mumhan, inar maraíodh Cairbre mac Con Díonaisc, ball d'Eoghanacht Locha Léin leath-neamhspleách. Tharla Cath Cheann Fabrat (gar do Chnoc Suí Finn, Contae Luimnigh), arís idir fir na Mumhan, sa bhliain 757, inar maraíodh "Bobdgal", uachtarán Mhungairit (mainistir gar do Chathair Luimnigh). Ní fios cé a bhuaigh, agus is deacair é mar thoradh coimhlint cumhachta na linne seo a thuiscint. Tá a fhios againn áfach, gur briseadh monaplacht an chiorcail istigh ag an gcéad comharbacht eile, nuair a tháinig Maol Dúin mac Aodha i réim.
Maol Dúin mac Aodha. Rí na Mumhan b'fhéidir d'Eoghanacht Locha Léin ba ea Maol Dúin mac Aodha (Sean-Ghaeilge Máel Dúin mac Áedo) (bás 786). Aodh Beannán mac Conaing ("Áed Bennán mac Conaing") (bás 733), rí Iarmhumhan ba ea a athair, agus Aodh Beannán mac Criomhthainn (bás 618), a bhí b'fhéidir ina rí na Mumhan, a shin-sin-seanathair.
Iarmumhain ba ea áit dúchais Eoghanacht Locha Léin, leath-neamhspleách ar an gciorcal istigh ag Caiseal. Tháinig Máel Dúin i gcoróin san Iarmumhain b'fhéidir sa bhliain 747, nuair a maraíodh Cairbre mac Con Dínisc ag Cath Carn Ailche idir fir na Mumhan. 
Bhris a theacht i réim an dáileadh cumhachta i measc ciorcal istigh na nEóganacht. Cuireadh cor sna taifeadaí san 8ú tar éis réimeas an rí cumhachtaigh, Cathal mac Finguine (bás 742). Ní fheictear comharba Chathail, Cathussach mac Eterscélai, ach sna ríliostaí. I Sioncronachtaí Laud, tugtar réimeas 27 bliain dó, agus más fíor, bheadh deireadh a réim sa bhliain 769. Sna hannála, Feictear Maol Dúin agus gníomhach rinne seo, ach ní fheictear é sna ríliostaí.
Feictear Maol Dúin ar dtús in 757 i nAnnála Tiarnaigh don bhliain 757, nuair a tuaiscirt gur mharaigh sé Camascach, Rí na Uí Fhailí sa Laigean, agus tugtar an teideal "rí Muman" dó. Tá Annála Inis Faithlinn (foinsí ar son na Mumhan) agus Annála Uladh (príomhfhoinse) ina dtost maidir leis an scéal seo.
Feictear Maol Dúin arís i 'Annála Inis Faithlinn don bhliain 766. Chloígh sé fir Uí Fiodhghinte agus Ara Cliach as Contae Luimnigh ag "Cath Énboth Breg". Ní thugtar teideal dó san iontráil seo. Is é a thásc sa bhliain 786 an lua deireanach faoi. I nAnnála Uladh, ní thugtar dó ach an teideal rí Iarluachrach ("rex Irlochre"), cé go tugtar "rí Muman" dó i nAnnála Inis Faithlinn. 
I rith a réimis, rinne an tArdrí Donnchadh Mí de Chlann Cholmáin feachtas sa Mhumhain isteach sa bhliain 775, ag déanamh léirscriosta agus ag marú go leor fir na Mumhan. Rinne an tArdrí feachtas eile an bhliain dár gcionn le tacaíocht ó chomhluadar mhainistir Dharú. Tharla cath riarta inar maraíodh go leor fir Mhumhan.
Sa bhliain 779, tharla cogadh cathartha sa Mumhain inar mharaigh Breisléan Bhéirre (i gcríocha Chorca Laidhe) Fearghal mac Éaladaigh, rí Eoghanacht Raithlinn. Ní dhéantar tagairt do Mhaol Dúin ámh maidir leis na heachtraí seo.
Tháinig "Cú Chongelt mac Cairpri" (bás 791) i gcomharbacht air mar rí Iarmhumham. Rinneadh rí Loch Léin dá mhac, Cobthach mac Máele Dúin (bás 833).
Ólchobar mac Duib-Indrecht. Rí na Mumhan b'fhéidir d'Eoghanacht Áine ba ea Ólchúr mac Duibh-Anrachta (Sean-Ghaeilge Ólchobar mac Duib-Indrecht) (bás 805).
Ba é Cúán mac Amhalghadha (bás 641) a shinsear dheireanach a bhí i gcoróin, cúig ghlúin roimhe sin. Deartháir rí eile, Eidirscéal mac Maoil Umha (bás 721), ba ea a shin-seanathair, Uisneach. De réir ghinealaigh éigin, rídhamhna na Mumhain ba ea Uisneach, ach mharaigh a dheartháir é as éad agus gráin. Tháinig Eidirscéal ansin i gcoróin.
Dáileadh ríogacht na Mumhan i measc chiorcal istigh na nEoghanacht le linn na seachtú haoise agus an chuid is mó den ochtú haois. Bhris Maol Dúin mac Aodha (bás 786) d'Eoghanacht Locha Léin an nós seo. Meastar gurbh é teacht i réim Airtrí mhic Cathail (bás 821) d'Eoghanacht Ghleanndamhnach sa bhliain 793 a léirigh athbhunú chumhacht an chiorcail istigh. D'fhéadfadh é gur ceapadh Ólchúr ina rídhamhna; tugtar an teideal seo dó ina thásc i nAnnála Inis Faithlinn. Mar mhalairt ar seo, tháinig sé i gcomharbacht ar Mhaol Dúin sa bhliain 786, agus gur cuireadh as a choróin é sa bhliain 793.
D'fhéadfadh é gur meascadh Ólchúr le hÓlchúr mac Flainn (bás 796) Uí Fiodhghinte, rí b'fhéidir na Mumhan.
Airgeadra crua. Airgeadra somhalartaithe is ea airgeadra crua nó airgeadra láidir. Is mór idir é seo agus airgeadra bog, a bhfuil, nó a gceaptar go mbeidh, a inmhalartacht teoranta. Comhartha maith na cúlchistí poiblí in airgeadra eachtrach ar an riocht ina bhfuil cúrsaí, airgeadra crua nó bog.
Bernard Dunne. Is dornálaí coileachmheáchain é Bernard Dunne. Rugadh é i mBaile Átha Cliath ar an 2 Feabhra 1980.
Ar an 21ú Márta 2009, bhuaigh sé craobh an domhain WBA in aghaidh Ricardo Cordoba. Coimhlint chráite a bhí ann.. 
Chaill Dunne an teideal in aghaidh Poonsawat Kratingdaenggym ar an 26 Meán Fómhair 2009.
Dúnchad mac Duib-dá-Bairenn. Rí na Mumhan d'Eoghanacht Chaisil ba ea Dúnchadh mac Duibh-dá-Bhoireann (Sean-Ghaeilge Dúnchad mac Duib-dá-Bairenn) (bás 888). Bhí sé i gcoróin ón mbliain 872 go 888.
Sinsearacht éiginnte.
Ba bhall de Chlann Failbhe é Dúnchad, agus Dubh Dá Bhoireann mac Crannmhaol ba ea a athair.. Feictear é siúd sna ginealaigh mar uncail Tnúthghaile mhic Dhonnghaile, é sin nó a dheartháir.
Réimeas.
Insítear sna hannála gur éag rí Ceann Faoladh Ó Mughthighirn d'Eoghanacht Áine "extenso dolore, in pace". Tháinig a mac, Eoghan (bás 890), i gcomharbacht mar abb Imligh, ach rinneadh rí na Mumhan de Dhúnchadh, ball d'Eoghanacht Chaisil maraon le réamhtheachtaí Cinn Fhaolata, Maol Guala mac Donnghaile.
Insítear tásc Dhúnchadha i nAnnála Uladh don bhliain 888. Tháinig Dubh Lachtna mac Maoil Guala i gcomharbacht air, é féin fosta ball de Chlann Fhailbhe.
Dub Lachtna mac Máele Gualae. Rí na Mumhan d'Eoghanacht Chaisil ba ea Dubh Lachtna mac Maoil Guala (Sean-Ghaeilge Dub Lachtna mac Máele Gualae) (bás 895). Bhí sé i gcoróin ón mbliain 888 go 895
Sinsearacht éiginnte.
Ba bhall de Chlann Failbhe é Dubh Lachtna. Máel Gualae mac Donngaile ba ea a athair, agus Dubh Dá Bhoireann mac Crannmhaol a sheanathair, iar-ríthe beirt.. Feictear a sheanathair sna ginealaigh mar uncail Tnúthghaile mhic Dhonnghaile, é sin nó a dheartháir.
Réimeas.
Ní fheictear ach i mAnnála Inis Faithlinn gur tháinig i gcoróin i ndiaidh bhás a athair Dúnchad mac Duib-dá-Bairenn. agus ansin a thásc sa bhliain 895.
Finguine Cenn nGécan mac Loégairi. Rí Mumhan d'Eoghanacht Chaisil ba ea Finghin Ceann Géagán mac Laoghaire (Sean-Ghaeilge Finguine Cenn nGécán mac Lóegairi) (bás 902). Bhí sé i gcoróin ón mbliain 895 go 901.
Sinsearacht éiginnte.
Ball de Chlann Failbhe ba ea Finghin. Bhí a athair Laoghaire ina gharmhac de Chrannmhaol ("Crundmáel"), a bhí féin is dóigh ina uncail an rí, Tnúthghal mac Donnghaile, é sin nó, maraon lena deartháir, d'fhéadfadh é gur mhic iad beirt d'Fhógartach mac Failbhe Flainn.
Réimeas.
Tháinig sé i gcoróin i gcomharbacht ar a athair, Dubh Lachtna. D'éirigh sé as a choróin sa bhliain 901. Maraíodh é an bhliain dár gcionn ag a chlann Eoghanacht comhraic, Cineál Chonaill Chaisil. Tháinig a ghaol i bhfad amach Cormac mac Cuilennáin, i gcomharbacht air.